Плацдарм
Плацдарм (французча place dfarmes - аскерлер топтолчу жер) - 1) башка өлкөгө басып кирүүгө даярданууда куралдуу күчтөр топтолчу жер. Плацдармдын стратегиялык же оперативдүү мааниси болот; 2) чабуул коюп бараткан аскерлердин суудан өтүүдө ээлеп турган же чегинип бараткан аскерлердин тиги өйүздөгү өңүтү. Мисалы, Улуу Ата Мекендик согуш убагында Днепр дарыясында советтик аскерлер ээлеген Букрин Плацдармы; 3) деңиз десантынын башкы күчтөрүнүн түшүрүлүшүн камсыз кылуу максатында десант операциясын жүргүзүүдө душмандан тартылып алынган аймактын бир бөлүгү (мисалы, Новороссийск жана Керчь аймагынан советтик аскерлер ээлеген жерлер). 
Терминдер жана түшүнүктөр

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9